CELEX: 32020R0355
Language: el
Date: 2020-02-26 00:00:00
Title: Κανονισμός (ΕΕ) 2020/355 της Επιτροπής της 26ης Φεβρουαρίου 2020 για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση πολυγλυκεριδίων του πολυρικινελαϊκού οξέος (Ε 476) σε υγρά γαλακτώματα φυτικών ελαίων (Κείμενο που παρουσιάζει ενδιαφέρον για τον ΕΟΧ)

5.3.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 67/28
               
            
         ΚΑΝΟΝΙΣΜΟΣ (ΕΕ) 2020/355 ΤΗΣ ΕΠΙΤΡΟΠΗΣ
         της 26ης Φεβρουαρίου 2020
         για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση πολυγλυκεριδίων του πολυρικινελαϊκού οξέος (Ε 476) σε υγρά γαλακτώματα φυτικών ελαίων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (1), και ιδίως το άρθρο 10 παράγραφος 3,
         Εκτιμώντας τα ακόλουθα:
         
                     (1)
                  
                  
                     Το παράρτημα II του κανονισμού (ΕΚ) αριθ. 1333/2008 θεσπίζει ενωσιακό κατάλογο προσθέτων τροφίμων που εγκρίνονται για χρήση σε τρόφιμα και καθορίζει τους όρους χρήσης τους.
                  
               
                     (2)
                  
                  
                     Ο εν λόγω κατάλογος μπορεί να επικαιροποιείται σύμφωνα με την ενιαία διαδικασία που αναφέρεται στο άρθρο 3 παράγραφος 1 του κανονισμού (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου (2), είτε με πρωτοβουλία της Επιτροπής είτε ύστερα από υποβολή αίτησης.
                  
               
                     (3)
                  
                  
                     Σύμφωνα με το παράρτημα II του κανονισμού (ΕΚ) αριθ. 1333/2008, τα πολυγλυκερίδια του πολυρικινελαϊκού οξέος (Ε 476) αποτελούν ήδη εγκεκριμένο πρόσθετο τροφίμων στην κατηγορία τροφίμων 02.2.2 «Άλλα γαλακτώματα λιπών και ελαίων, συμπεριλαμβανομένων των λιπαρών υλών για επάλειψη, όπως ορίζονται στον κανονισμό (ΕΚ) αριθ. 1234/2007 του Συμβουλίου, και υγρά γαλακτώματα» (με μέγιστο όριο τα 4 000 mg/kg), αλλά μόνο όσον αφορά λιπαρές ουσίες για επάλειψη, όπως αυτές ορίζονται στο άρθρο 115 του κανονισμού (ΕΚ) αριθ. 1234/2007 του Συμβουλίου (3) και στο παράρτημα XV του εν λόγω κανονισμού, με περιεκτικότητα σε λιπαρές ουσίες 41 % ή λιγότερο, και παρόμοια προϊόντα για επάλειψη με περιεκτικότητα σε λιπαρές ουσίες κάτω από 10 %. Ο κανονισμός (ΕΚ) αριθ. 1234/2007 καταργήθηκε στη συνέχεια με τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (4).
                  
               
                     (4)
                  
                  
                     Στις 27 Μαΐου 2017 υποβλήθηκε αίτηση για την έγκριση της χρήσης πολυγλυκεριδίων του πολυρικινελαϊκού οξέος (E 476) ως γαλακτοματοποιητών σε υγρά γαλακτώματα φυτικών ελαίων προς πώληση στον τελικό καταναλωτή, με περιεκτικότητα σε λιπαρές ουσίες 70 % ή λιγότερο. Στη συνέχεια, η αίτηση διαβιβάστηκε από την Επιτροπή στα κράτη μέλη, σύμφωνα με το άρθρο 4 του κανονισμού (ΕΚ) αριθ. 1331/2008.
                  
               
                     (5)
                  
                  
                     Τα πολυγλυκερίδια του πολυρικινελαϊκού οξέος (E 476) είναι γαλακτωματοποιητές νερού σε έλαιο που έχουν τη δυνατότητα να σχηματίζουν πολύ σταθερά γαλακτώματα ελαίων με υψηλή περιεκτικότητα σε νερό. Σε μελέτες που πραγματοποιήθηκαν από τον αιτούντα για τη σύγκριση της αποτελεσματικότητας των διαφόρων γαλακτωματοποιητών στην παραγωγή υγρών γαλακτωμάτων φυτικών ελαίων με μειωμένη περιεκτικότητα σε λιπαρές ουσίες, τα πολυγλυκερίδια του πολυρικινελαϊκού οξέος (E 476) είχαν τα καλύτερα αποτελέσματα τόσο ως προς τις φυσικές όσο και ως προς τις οργανοληπτικές ιδιότητες του λαμβανόμενου προϊόντος. Το γαλάκτωμα μπορεί να χρησιμοποιηθεί με τον ίδιο τρόπο όπως τα φυτικά έλαια για την παρασκευή κρύων και ζεστών πιάτων. Ωστόσο, το γαλάκτωμα έχει μικρότερη περιεκτικότητα σε λιπαρές ουσίες (70 % ή λιγότερο) και, επομένως, μικρότερη θερμιδική αξία από το φυτικό έλαιο που χρησιμοποιείται για την παραγωγή του. Το απαιτούμενο επίπεδο χρήσης πολυγλυκεριδίων του πολυρικινελαϊκού οξέος (E 476) για την επίτευξη της επιδιωκόμενης τεχνολογικής λειτουργίας ήταν 4 000 mg/kg.
                  
               
                     (6)
                  
                  
                     Στις 24 Μαρτίου 2017 η Ευρωπαϊκή Αρχή για την Ασφάλεια των Τροφίμων (η «Αρχή») εξέδωσε επιστημονική γνώμη για την επαναξιολόγηση των πολυγλυκεριδίων του πολυρικινελαϊκού οξέος (E 476) (5) και καθόρισε ως αποδεκτή ημερήσια πρόσληψη (ΑΗΠ) τα 25 mg πολυγλυκεριδίων του πολυρικινελαϊκού οξέος/kg σωματικού βάρους/ημέρα. Δεδομένου ότι οι εκτιμήσεις έκθεσης δεν υπερέβαιναν την αποδεκτή ημερήσια πρόσληψη, η Αρχή κατέληξε στο συμπέρασμα ότι τα πολυγλυκερίδια του πολυρικινελαϊκού οξέος (E 476), ως πρόσθετα τροφίμων, δεν θα πρέπει να προκαλούν ανησυχίες ως προς την ασφάλεια, αν χρησιμοποιούνται στις επιτρεπόμενες ή αναφερόμενες χρήσεις και στα επιτρεπόμενα ή αναφερόμενα επίπεδα χρήσης.
                  
               
                     (7)
                  
                  
                     Ο αιτών υπολόγισε την έκθεση στην αίτησή του χρησιμοποιώντας το μοντέλο πρόσληψης προσθέτων τροφίμων (Food Additives Intake Model — FAIM) (6) που έχει αναπτύξει η Αρχή. Οι παρεχόμενες εκτιμήσεις δείχνουν ότι η πρόσθετη χρήση πολυγλυκεριδίων του πολυρικινελαϊκού οξέος (E 476) στο μέγιστο επίπεδο των 4 000 mg/kg σε υγρά γαλακτώματα φυτικών ελαίων με περιεκτικότητα σε λιπαρές ουσίες 70 % ή λιγότερο δεν προκαλεί ανησυχίες ως προς την ασφάλεια, καθώς δεν οδηγεί σε συνολική έκθεση στην εν λόγω ουσία που να υπερβαίνει την προβλεπόμενη αποδεκτή ημερήσια πρόσληψη.
                  
               
                     (8)
                  
                  
                     Σύμφωνα με το άρθρο 3 παράγραφος 2 του κανονισμού (ΕΚ) αριθ. 1331/2008, η Επιτροπή ζητεί τη γνωμοδότηση της Αρχής για την επικαιροποίηση του ενωσιακού καταλόγου προσθέτων τροφίμων που καθορίζεται στο παράρτημα II του κανονισμού (ΕΚ) αριθ. 1333/2008, εκτός από τις περιπτώσεις εκείνες στις οποίες η εν λόγω επικαιροποίηση δεν αναμένεται να έχει επίδραση στην ανθρώπινη υγεία.
                  
               
                     (9)
                  
                  
                     Δεδομένου ότι η εκτεταμένη χρήση των πολυγλυκεριδίων του πολυρικινελαϊκού οξέος (E 476) στην κατηγορία τροφίμων 02.2.2 δεν προκαλεί ανησυχίες ως προς την ασφάλεια, απαιτείται επικαιροποίηση του ενωσιακού καταλόγου, η οποία δεν αναμένεται να έχει επίδραση στην ανθρώπινη υγεία και επομένως δεν είναι αναγκαίο να ζητηθεί η γνωμοδότηση της Αρχής.
                  
               
                     (10)
                  
                  
                     Επομένως, κρίνεται σκόπιμο να εγκριθεί η χρήση των πολυγλυκεριδίων του πολυρικινελαϊκού οξέος (Ε 476) ως γαλακτωματοποιητών σε υγρά γαλακτώματα φυτικών ελαίων προς πώληση στον τελικό καταναλωτή, με περιεκτικότητα σε λιπαρές ουσίες 70 % ή λιγότερο, στην κατηγορία τροφίμων 02.2.2 «Άλλα γαλακτώματα λιπών και ελαίων, συμπεριλαμβανομένων των λιπαρών υλών για επάλειψη, όπως ορίζονται στον κανονισμό (ΕΚ) αριθ. 1234/2007 του Συμβουλίου, και υγρά γαλακτώματα».
                  
               
                     (11)
                  
                  
                     Επομένως, το παράρτημα II του κανονισμού (ΕΚ) αριθ. 1333/2008 θα πρέπει να τροποποιηθεί αναλόγως.
                  
               
                     (12)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα II του κανονισμού (ΕΚ) αριθ. 1333/2008 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 26 Φεβρουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 354 της 31.12.2008, σ. 16.
         
            (2)  Κανονισμός (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (ΕΕ L 354 της 31.12.2008, σ. 1).
         
            (3)  Κανονισμός (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (ΕΕ L 299 της 16.11.2007, σ. 1).
         
            (4)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).
         
            (5)  EFSA Journal 2017· 15(3):4743.
         
            (6)  https://www.efsa.europa.eu/en/applications/foodingredients/tools
      
      
         
            ΠΑΡΑΡΤΗΜΑ
            Στο μέρος Ε του παραρτήματος II του κανονισμού (ΕΚ) αριθ. 1333/2008, στην κατηγορία τροφίμων 02.2.2 «Άλλα γαλακτώματα λιπών και ελαίων, συμπεριλαμβανομένων των λιπαρών υλών για επάλειψη, όπως ορίζονται στον κανονισμό (ΕΚ) αριθ. 1234/2007 του Συμβουλίου, και υγρά γαλακτώματα», η καταχώριση για τα πολυγλυκερίδια του πολυρικινελαϊκού οξέος (Ε 476) αντικαθίσταται από το ακόλουθο κείμενο:
            
               
                            
                        
                        
                           «Ε 476
                        
                        
                           Πολυγλυκερίδια του πολυρικινελαϊκού οξέος
                        
                        
                           4 000 
                        
                        
                            
                        
                        
                           μόνο λιπαρές ουσίες για επάλειψη, όπως ορίζονται στο άρθρο 75 παράγραφος 1 στοιχείο η) και στο άρθρο 78 παράγραφος 1 στοιχείο στ) και στο μέρος VII και το προσάρτημα II του παραρτήματος VII του κανονισμού (ΕΚ) αριθ. 1308/2013 (*1), με περιεκτικότητα σε λιπαρές ουσίες 41 % ή λιγότερο, και παρόμοια προϊόντα για επάλειψη με περιεκτικότητα σε λιπαρές ουσίες κάτω από 10 %· υγρά γαλακτώματα φυτικών ελαίων προς πώληση στον τελικό καταναλωτή, με περιεκτικότητα σε λιπαρές ουσίες 70 % ή λιγότερο.